**Utrjevanje , ponavljanje – števila do 10**

Pripomočki:

- **Moja matematika**-spletna vadnica : zavihek naloge, nato aritmetika in algebra, izberete naloge: števila do 10. Vadite lahko različne naloge: razvrščanje števil, primerjanje števil, predhodnik, naslednik

Vaše zbrane točke učiteljice vidimo!

-Kartončki števil od 0 do 10 (če jih nimate, si jih izdelajte)

-10 drobnih predmetov (zobotrebcev, paličic,slamic, kock, fižolčkov ipd)

-zvezek s KITOM na brezčrtni strani, puščica

**Naloge:**

1. Razvrsti kartončke števil od najmanjšega do največjega. Preberi števila, ki so manjša od 8. Naštej števila, ki so večja od 3.
2. Štej po dva od 0 do 10 (0, 2, 4, …)Štej po 2 od 10 do 0!
3. Poišči število, ki je za 1 večje od: 5, 8, 0, 4… (če učenec zmore brez kartončkov, toliko bolje)
4. Poišči predhodnik (število, ki je za 1 manjše kot) števil: 6, 3, 8, 5…
5. Koliko števil je med 3 in 8? (4 števila) Naštej števila med 3 in 8!(4, 5, 6, 7)

Če učenec take naloge ne razume, mu postavite še nekaj podobnih nalog.

Postavi 10 predmetov v vrsto. Razdeli jih na dva kupčka. Sestavi račun. Napiši račun.

Ponovi štirikrat. Kaj ugotoviš? (rezultat je vedno isti. Spodbujajte jih, da bodo vedno drugačni računi)

Zapišite račune v obliki sončka – glej priloženo sliko

V sonček vpišite drugo številko(večje od 5), predmete prav tako delite na dva dela in vpisujete račune. Ustvarite tri takšne sončke.

Sončke narišite v kitkov zvezek na brezčrtno stran, lahko pišete z barvicami, da bodo lepši. Če znate, sončke fotografirajte in jih pošljite učiteljici na e poštni naslov.

